b'\n_START_ARTICLE_\nAutoginofilija\n_START_PARAGRAPH_\nAutoginefilija (od gr\xc4\x8dkih rije\xc4\x8di \xce\xb1\xe1\xbd\x90\xcf\x84\xcf\x8c (sam), \xce\xb3\xe1\xbf\xa6\xce\xbd\xce\xae (\xc5\xbeena) i \xcf\x86\xe1\xbf\x96\xce\xbb\xce\xaf\xce\xb1 (ljubav) \xe2\x80\x94 "ljubav prema sebi kao \xc5\xbeeni") je izraz koga je 1989. godine upotrijebio Ray Blanchard kako bi opisao "parafilsku tendenciju mu\xc5\xa1karaca da se seksualno uzbu\xc4\x91uju pri pomisli ili vidje\xc4\x87i sliku sebe kao \xc5\xbeene." Neki autori smatraju kako koncept uklju\xc4\x8duje i romanti\xc4\x8dnu ljubav, a ne samo seksualnu \xc5\xbeudnju._NEWLINE_Na temelju vlastitog istra\xc5\xbeivanja, Blanchard je zaklju\xc4\x8dio kako se u biolo\xc5\xa1kom smilu mu\xc5\xa1ki transseksualci koje seksualno privla\xc4\x8de mu\xc5\xa1karce temeljno razlikuju od u biolo\xc5\xa1kom smislu mu\xc5\xa1kih transseskualaca koje seksualno privla\xc4\x8de \xc5\xbeene, \xc5\xbeene i mu\xc5\xa1karci istovremeno, ili nijedan spol; za prvotne je koristio izraz homoseksualni transseksualci, a za potonje ne-homoseksualni transseksualci. Nadalje, Blanchard je otkrio kako se nonhomoseksualni transseksualci uzbu\xc4\x91uju pri pomisli ili vidjev\xc5\xa1i sliku sebe kao \xc5\xbeene, pa je za njih po\xc4\x8deo koristiti izraz autoginefili._NEWLINE_Medicina svrstava ovo oboljenje u parafilije, kategoriju srodnih du\xc5\xa1evnih poreme\xc4\x87aja u grupi poreme\xc4\x87aja spolne sklonosti.'